KARANSÉN 10
Isa kɔni fanmadjini tɛrɛ
I sɔrɔnbalu kumankan mina kô gbɛlɛman i ma wati dôlu la ? — Wô gbɛlɛman wati dôlu la. I ka a lɔn kô Isa fanmadjini tɛrɛ Yahuwa ni a sɔrɔnbalu ɲɛ ? — Ala tɔmaséré disé i madɛmɛnna i yé i fanmadji i sɔrɔnbalu ɲɛ hali ni wô gbɛlɛman i bolo. An ɲé dô la anna lɔnniya kan ka bɛn ala kôkɛɲan ma.
Djani Isa yé na dukolo kan, a tun yé sankolo lé dɔ a Fa Yahuwa dafɛ. Kɔni a tɛrɛ dukolo kan tuma mɛn na, a sɔrɔnbalu tɛrɛ yén. Élu tɔɔ tɛrɛ kô Yusufu ni Mariyamu. I ka a lɔn élu kɛla a sɔrɔnbalu di ɲamɛn ma ? —
Yahuwa ka Isa la dunuɲan latɛmi Mariyamu kɔnɔ rɔ, kôsa Isa yé sɔrɔn dén di ka ala dunuɲan latɛ kɛ dukolo kan. Wô tɛrɛ kaba kô lé di ! A buɲala a na kɔnɔ rɔ yoo dén tɔlu yé buɲala élu na kɔnɔ rɔ ɲamɛn ma. Karô kɔnɔdɔ ɲɔn tɛmini kɔ, Isa sɔrɔnna. Mariyamu ni a kɛɛ Yusufu kɛla Isa sɔrɔnbalu di wô ɲalé dukolo kan.
Isa ka san 12 sɔrɔn tuma mɛn, a ka kô dô kɛ mɛn yé a yirala kô a Fa Yahuwa diyani tɛrɛ a ɲɛ kôsɛbɛ. Wô kɛla Isa ni a sɔrɔnbalu tɛrɛ tama djan dô kɛla tuma mɛn na ka wa Jerusalɛmu Taminnkunna Sali kɛ diya. Élu tɛrɛ élu kɔsɛla tuma mɛn élu bara, Yusufu ni Mariyamu tun tɛ Isa yéla. I ka a lɔn a tun yé yɔrɔ mɛn ? —
Munna Isa tun yé Alla siibôn na ?
Yusufu ni Mariyamu ka élu kɔsɛ Jerusalɛmu, ka Isa ɲini yɔrɔ bɛɛ rɔ. Élu hamini baa lé tɛrɛ kamasɔrɔn élu tun tɛ a yéla. Kɔni télé saba tɛmini kɔ, élu ka a yé Alla siibôn na ! I ka a lɔn Isa tun yé mun kɛla Alla siibôn na ? — A tun ka a lɔn kô a tun disé a Fa Yahuwa la lɔnniya sɔrɔnna yén dɔ lé. Kamasɔrɔn Yahuwa diyani tɛrɛ a ɲɛ, a tun yé afɛ ka a diyana kô lɔn. Ka a damina a dénni tuma la haan a kɛla kamérén di tuma mɛn na, Isa ka Yahuwa kumankan mina hali ni wô tun gbɛlɛman a ma, hali ni a tun kakan ka tɔrɔ Yahuwa kumankan mina kô rɔ. Isa ka Yusufu ni Mariyamu fanan kumankan mina ? — Ɔ-ɔn, Kitabu yé a yirala kô a ka élu kumankan mina.
Isa la tɔmaséré disé mun yirala i la ? — I kakan ka i sɔrɔnbalu kumankan mina, hali ni a gbɛlɛman i ma. I dina wô kɛ ? —
MƐNLU KARAN ILA KITABU KƆNƆ
Luke 1:30-35; 2:45-52
Éfɛze kalu 6:1
Hébrelu 5:8
min_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn eus_Latn bjn_Latn sag_Latn